ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1879/96 υποβολή: Glenys Kinnock (PSE) προς το (12 Iουλίου 1996)

Θέμα: Σχέσεις της ΕΕ με τη Βιρμανία

Πώς αντιδρά η ΕΕ στην ένταξη της Βιρμανίας στο Περιφερειακό Φόρουμ ASEAN με το οποίο η ΕΕ θα έχει συνάντηση στις 22 Ιουλίου; Θα εκμεταλλευθεί η αντιπροσωπεία της ΕΕ την ευκαιρία αυτή για να ανανεώσει τον «κριτικό διάλογο» με την αντιπροσωπεία από τη Βιρμανία, ο οποίος έχει διακοπεί; Εάν όχι, με ποία άλλα μέσα σκοπεύει η ΕΕ να διεξαγάγει «κριτικό διάλογο» με τη Βιρμανία;

Απάντηση (17 Ιανουαρίου 1997)

1. Η Ευρωπαϊκή Ένωση έλαβε μέρος στο τρίτο περιφερειακό φόρουμ της ASEAN (ΠΦΑ) στην Τζακάρτα στις 23 Ιουλίου 1996. Ολοι οι συμμετέχοντες στο περιφερειακό φόρουμ, συμπεριλαμβανομένων, για πρώτη φορά, της Ινδίας και της Βιρμανίας/Μυανμάρ ήταν παρόντες στη συνεδρίαση. Η Ευρωπαϊκή Ενωση έλαβε επίσης μέρος σε διμερή συνεδρίαση με τη Βιρμανία/Μυανμάρ, παράλληλα με το ΦΠΑ. Η Ευρωπαϊκή Ενωση επωφελήθηκε της ευκαιρίας για να εκφράσει τις ανησυχίες της όσον αφορά την κατάσταση που επικρατεί στη Βιρμανία/Μυανμάρ.

2. Η Ευρωπαϊκή Ενωση πραγματοποίησε επίσης διμερή συνάντηση με τον κ. Ohn Gyaw, τον Υπουργό Εξωτερικών της Βιρμανίας/Μυανμάρ, επ' ευκαιρία της 51ης Γενικής Συνέλευσης των Ηνεμώνων Εθνών, στις 26 Σεπτεμβρίου 1996. Κατά τη συνάντηση αυτή, η Ευρωπαϊκή Ενωση εξέφρασε και πάλι την ανησυχία της μπρος στην πρόσφατη εξέλιξη της κατάστασης στη Βιρμανία/Μυανμάρ.

3. Η Ευρωπαϊκή Ενωση ανησυχεί γιατί δεν έχει σημειωθεί πρόοδος στην πορεία για τον εκδημοκρατισμό και για τις παραβιάσεις των ανθρωπίνων δικαιωμάτων στη Βιρμανία/Μυανμάρ. Η Ευρωπαϊκή Ενωση διαπιστώνει ότι το στρατιωτικό καθεστώς δεν έχει ακόμη αποδείξει με τρόπο πειστικό ότι προτίθεται να εγκαθιδρύσειένα μη στρατιωτικό δημοκρατικό καθεστώς εντός αξιόπιστης χρονικής προθεσμίας. Εξάλλου η Ευρωπαϊκή Ενωση σημειώνει ότι το να διασκεδάσει τις ανησυχίες της Γενικής Συνέλευσης των Ηνωμένων Εθνών και της Ευρωπαϊκής Ενωσης.

4. Προκειμένου να ενθαρρυνθεί τη πρόοδος για την επίτευξη του εκδημοκρατισμού και να εξασφαλιστεί η άμεση και άνευ όρων απελευθέρωση των πολιτικών καρατουμένων, η Ευρωπαϊκή Ενωση επιβεβαίωσε πρόσφατα τα μέτρα που είχαν θεσπιστεί (απελάσεις όλου του στρατιωτικου προσωπικού που ήταν αποσπασμένο στις διπλωματικές αντιπροσωπείες της Βιρμανίας/Μυανμάρ, στα κράτη μέλη της Ευρωπαϊκής Ενωσης και ανάκληση όλου του στρατιωτικού προσωπικού που ήταν αποσπασμένο στις διπλωματικές αντιπροσωπείες των κρατών μελών).

Εξάλλου θέσπισε σημπληρωματικά μέτρα όπως την απαγόρευση της έκδοσης θεωρήσεων εισόδου στα ηγετικά μέτλη του SLORC, στην οικογένειά τους και στους υψηλόβαθμους των ενόπλων δυνάμεων και των δυνάμεων ασφαλείας, καθώς και την αναστολή των κυβερνητικών επισκέψεων υψηλού επιπέδου.
ΓΡΑΠΤΗ ΕΡΩΤΗΣΗ P-3167/96 υποβολή: Undine-Uta Bloch von Blottnitz (V) προς την Επιτροπή (14 Νοεμβρίου 1996)

Θέμα: Αποθήκευση πυρηνικών υλικών στο Dounray

Το 1992 προέβη η Επιτροπή σε προειδοποίηση κατά των υπευθύνων του πυρηνικού βιομηχανικού συγκροτήματος στο Dounray, διότι είχαν διαπιστωθεί μια σειρά σοβαρών παραβιάσεων των διατάξεων της Συνθήκης ΕΚΑΕ. Στο πρόσφατο παρελθόν είχαν δημοσιευθεί εκ νέου πληροφορίες για αμφιβόλου ποιότητας θέσεις αποθήκευσης ραδιενεργών αποβλήτων, ιδιαίτερα σε ένα φρέαρ στην έκταση του πυρηνικού βιομηχανικού συγκροτήματος στο Dounray. Αυτές οι πληροφορίες είχαν χαρακτηρισθεί από τους υπεύθυνους των εγκαταστάσεων ως απόρρητες.

1. Μπορεί η Επιτροπή να δώσει στοιχεία όσον αφορά τα υλικά που βρίσκονται στο φρέαρ του Dounray;

α) Εάν ναι:

- για ποιά υλικά πρόκειται;

- πότε αποθηκεύθηκαν;

- περιλαμβάνεται αυτή η εναπόθεση στο σύστημα στατιστικών που αφορούν τις εγκαταστάσεις στο Dounray;

- πληρούνται οι διατάξεις ασφαλείας από την συγκεκριμένη αποθήκευση των υλικών;

- θα προβεί η Επιτροπή σε νομικά μέτρα κατά των υπευθύνων των εγκαταστάσεων;

β) Εάν όχι:

- πώς αξιολογεί η Επιτροπή αυτή τη μορφή αποθήκευσης πολύ επικίνδυνων ραδιενεργών υλικών σε σχέση με τις διατάξεις του άρθρου 37 της Συνθήκης ΕΚΑΕ (πιθανή μόλυνση των υδάτων, του εδάφους ή του εναέριου χώρου ενός άλλου κράτους μέλους) καθώς και σε σχέση με την τήρηση των βασικών διατάξεων της ΕΚΑΕ;

2. Πόσο συχνά, πότε και με ποιά αποτελέσματα εξέτασαν οι επιθεωρητές της ΕΚΑΕ τις πυρηνικές εγκαταστάσεις του Dounray και ιδιαίτερα τις εγκαταστάσεις εναπόθεσης και αποθήκευσης για ραδιενεργά υλικά;

Απάντηση του κ. Παπουτσή εξ ονόματος της Επιτροπής (16 Δεκεμβρίου 1996)

1. α) Σήμερα αποθηκεύονται στο φρέαρ του Dounreay λιγότερο από 3000 m3 αποβλήτων, κυρίως ενδιαμέσου επιπέδου. Λεπτομερή στοιχεία για τους τύπους και τις ποσότητες αποβλήτων καθώς και στοιχεία για τις ραδιονουκλεΐδες είναι στη διάθεση κάθε ενδιαφερομένου ((Έκθεση DOE/RAS/96.001, UK Nirex Report αριθ. 695 του Μαΐου 1996. )). Αποτελεί πολιτική του Ηνωμένου Βασιλείου η απομάκρυνση των αποβλήτων από το φρέαρ και η απολύμανση του χώρου. Η επεξεργασία των ανακτώμενων αποβλήτων πρέπει να εκτελείται σύμφωνα με τα υψηλότερα υπάρχοντα βιομηχανικά πρότυπα και με τα πρότυπα ακτινοπροστασίας.

1. β) Η λειτουργία του φρέατος διαθέσεως αποβλήτων του Dounreay τερματίστηκε προτού το Ηνωμένο Βασίλειο προσχωρήσει στην Κοινότητα, ενώ το άρθρο 37 της Συνθήκης Ευρατόμ δεν εφαρμόζεται αναδρομικά. Ωστόσο, εφαρμόζονται εν προκειμένω τα κοινοτικά βασικά πρότυπα ασφαλείας για την προστασία της υγείας του κοινού και των εργαζομένων από τους κινδύνους που απορρέουν από την ιοντίζουσα ακτινοβολία.

2. Το 1995 η επένδυση της Επιτροπής απο πλευράς επιθεωρήσεως ασφαλείας στο Dounreay ήταν της τάξεως των 619 ανθρωποημερών. Εκτός από τα ζητήματα που αφορούν οι κυρώσεις οι οποίες αναφέρονται σε συγκεκριμένη γραπτή ερώτηση και τα οποία επιλύθηκαν στη συνέχεια, δεν διαπιστώθηκαν προβλήματα ασφαλείας στις εγκαταστάσεις του Dounreay.
ΓΡΑΠΤΗ ΕΡΩΤΗΣΗ E-3261/96 υποβολή: Josι Garcνa-Margallo y Marfil (PPE) προς την Επιτροπή (5 Δεκεμβρίου 1996)

Θέμα: Προσωρινός Δείκτης Τιμών Καταναλωτή

Τα μέσα ενημέρωσης απηχούν, με διαρκώς μεγαλύτερη ένταση, τις δυσχέρειες που αντιμετωπίζονται για την εξεύρεση γενικώς αποδεκτών στατιστικών μετρήσεων.

Η Επιτροπή αξιολογεί τη σύγκλιση των τιμών, με τη χρήση του λεγόμενου προσωρινού Δείκτη Τιμών Καταναλωτή. Συμπίπτει ή διαφέρει ο δείκτης αυτός από το Δείκτη Τιμών Καταναλωτή που χρησιμοποιεί η Αυστρία;

Κοινή απάντηση του κ. de Silguy εξ ονόματος της Επιτροπής στις γραπτές ερωτήσεις E-3259/96, E-3260/96, E-3261/96, E-3262/96, E-3263/96, E-3264/96, E-3265/96, E-3266/96, E-3267/96, E-3268/96, E-3269/96, E-3270/96, E-3271/96, E-3272/96, E-3273/96 και E-3274/96 (21 Ιανουαρίου 1997)

Σύμφωνα με το πρωτόκολλο αριθ. 6 σχετικά με τα κριτήρια σύγκλισης που προβλέπονται στο άρθρο 109 Ι της Συνθήκης ΕΚ «Ο πληθωρισμός θα πρέπει να μετράται μέσω του δείκτη τιμών καταναλωτή με συγκρίσιμη βάση, λαμβάνοντας υπόψη εθνικές διαφορές.» Η απαίτηση αυτή αντιμετωπίζεται τη στιγμή αυτή μέσω μιας διαδικασίας αναγνώρισης που βασίζεται στους εθνικούς δείκτες τιμών κατανάλωσης (ΔΚΤ).

Σύμφωνα με τον Κανονισμό του Συμβουλίου Αριθ. 2494/95 περί εναρμονισμένων δεικτών τιμών καταναλωτή (για τη θέσπιση εναρμονισμένων δεικτών τιμών καταναλωτή (ΕνΔΤΚ) ((ΕΕ αριθ. L 257, 27.10.1995. )) η εναρμόνιση θα πρέπει να θεωρηθεί ως μία βαθμιαία προσέγγιση σε δύο φάσεις. Με τη φάση 1, θεσπίστηκε το Φεβρουάριο του 1996, ένα σύνολο προσωρινών δεικτών τιμών καταναλωτή (ΠΔΤΚ). Οι ΠΔΤΚ είναι ουσιαστικά οι εθνικοί ΔΤΚ με την κάλυψη αγαθών και υπηρεσιών, διορθωμένοι ώστε να μειώνεται η μη συγκρισιμότητα, ιδίως εξαιρώντας ορισμένες μη αγοραίες υπηρεσίες, όπως, η υγεία, η εκπαίδευση και η ιδιοκατοίκηση.

Οι εθνικοί ΔΤΚ μπορούν έτσι να θεωρηθούν ότι συμπίπτουν με τους αντίστοιχους ΠΔΤΚ, σε ό,τι αφορά τις μεθόδους, τις έννοιες και τους ορισμούς, πέραν της κάλυψης αγαθών και υπηρεσιών. Αριθμητικά, οι δείκτες διαφέρουν ως αποτέλεσμα των διαφορών αυτών στην κάλυψη ((COM (96) 560. )). Για τα περισσότερα κράτη μέλη, οι διαφορές στα ποσοστά πληθωρισμού που μετρώνται ως δωδεκάμηνη μεταβολή, είτε σε ετήσια είτε σε μηνιαία βάση, είναι μικρές, κυμαινόμενες 0,0 έως ±0,2, εκατοστιαίες μονάδες. Για ορισμένα κράτη μέλη,(Ιρλανδία, Κάτω Χώρες, Φινλανδία, Σουηδία και Ηνωμένο Βασίλειο) οι διαφορές είναι μεγαλύτερες, κυρίως λόγω του κόστους στέγασης, ιδίως όπου χρησιμοποιούνται στους εθνικούς ΔΤΚ οι πληρωμές επιτοκίων.

Αν και δεν είναι αυστηρά συγκρίσιμοι οι ΠΔΤΚ, παρέχουν για την ώρα, την πιο συγκρίσιμη βάση, για την εκτίμηση της σύγκλισης του πληθωρισμού μεταξύ κρατών μελών. Η Επιτροπή, εντούτοις, θα εκτιμήσει τη σύγκλιση του πληθωρισμού κατά τη διάρκεια της περιόδου πριν από την έναρξη της φάσης 3, της Οικονομικής και Νομισματικής Ένωσης, όπως απαιτείται από τη Συνθήκη, στη βάση συγκρίσιμων εναρμονισμένων δεικτών τιμών κατανάλωσης (ΕνΔΤΚ). Αυτοί, θα αρχίσουν με τη Φάση ΙΙ της εναρμόνισης των ΔΤΚ, το Φεβρουάριο του 1997 και θα βασίζονται σε κατάλληλα μελετημένους ορισμούς, έννοιες και μεθόδους.
ΓΡΑΠΤΗ ΕΡΩΤΗΣΗ E-3267/96 υποβολή: Josι Garcνa-Margallo y Marfil (PPE) προς την Επιτροπή (5 Δεκεμβρίου 1996)

Θέμα: Προσωρινός Δείκτης Τιμών Καταναλωτή

Τα μέσα ενημέρωσης απηχούν, με διαρκώς μεγαλύτερη ένταση, τις δυσχέρειες που αντιμετωπίζονται για την εξεύρεση γενικώς αποδεκτών στατιστικών μετρήσεων.

Η Επιτροπή αξιολογεί τη σύγκλιση των τιμών, με τη χρήση του λεγόμενου προσωρινού Δείκτη Τιμών Καταναλωτή. Συμπίπτει ή διαφέρει ο δείκτης αυτός από το Δείκτη Τιμών Καταναλωτή που χρησιμοποιεί η Ελλάδα;

Κοινή απάντηση του κ. de Silguy εξ ονόματος της Επιτροπής στις γραπτές ερωτήσεις E-3259/96, E-3260/96, E-3261/96, E-3262/96, E-3263/96, E-3264/96, E-3265/96, E-3266/96, E-3267/96, E-3268/96, E-3269/96, E-3270/96, E-3271/96, E-3272/96, E-3273/96 και E-3274/96 (21 Ιανουαρίου 1997)

Σύμφωνα με το πρωτόκολλο αριθ. 6 σχετικά με τα κριτήρια σύγκλισης που προβλέπονται στο άρθρο 109 Ι της Συνθήκης ΕΚ «Ο πληθωρισμός θα πρέπει να μετράται μέσω του δείκτη τιμών καταναλωτή με συγκρίσιμη βάση, λαμβάνοντας υπόψη εθνικές διαφορές.» Η απαίτηση αυτή αντιμετωπίζεται τη στιγμή αυτή μέσω μιας διαδικασίας αναγνώρισης που βασίζεται στους εθνικούς δείκτες τιμών κατανάλωσης (ΔΚΤ).

Σύμφωνα με τον Κανονισμό του Συμβουλίου Αριθ. 2494/95 περί εναρμονισμένων δεικτών τιμών καταναλωτή (για τη θέσπιση εναρμονισμένων δεικτών τιμών καταναλωτή (ΕνΔΤΚ) ((ΕΕ αριθ. L 257, 27.10.1995. )) η εναρμόνιση θα πρέπει να θεωρηθεί ως μία βαθμιαία προσέγγιση σε δύο φάσεις. Με τη φάση 1, θεσπίστηκε το Φεβρουάριο του 1996, ένα σύνολο προσωρινών δεικτών τιμών καταναλωτή (ΠΔΤΚ). Οι ΠΔΤΚ είναι ουσιαστικά οι εθνικοί ΔΤΚ με την κάλυψη αγαθών και υπηρεσιών, διορθωμένοι ώστε να μειώνεται η μη συγκρισιμότητα, ιδίως εξαιρώντας ορισμένες μη αγοραίες υπηρεσίες, όπως, η υγεία, η εκπαίδευση και η ιδιοκατοίκηση.

Οι εθνικοί ΔΤΚ μπορούν έτσι να θεωρηθούν ότι συμπίπτουν με τους αντίστοιχους ΠΔΤΚ, σε ό,τι αφορά τις μεθόδους, τις έννοιες και τους ορισμούς, πέραν της κάλυψης αγαθών και υπηρεσιών. Αριθμητικά, οι δείκτες διαφέρουν ως αποτέλεσμα των διαφορών αυτών στην κάλυψη ((COM (96) 560. )). Για τα περισσότερα κράτη μέλη, οι διαφορές στα ποσοστά πληθωρισμού που μετρώνται ως δωδεκάμηνη μεταβολή, είτε σε ετήσια είτε σε μηνιαία βάση, είναι μικρές, κυμαινόμενες 0,0 έως ±0,2, εκατοστιαίες μονάδες. Για ορισμένα κράτη μέλη,(Ιρλανδία, Κάτω Χώρες, Φινλανδία, Σουηδία και Ηνωμένο Βασίλειο) οι διαφορές είναι μεγαλύτερες, κυρίως λόγω του κόστους στέγασης, ιδίως όπου χρησιμοποιούνται στους εθνικούς ΔΤΚ οι πληρωμές επιτοκίων.

Αν και δεν είναι αυστηρά συγκρίσιμοι οι ΠΔΤΚ, παρέχουν για την ώρα, την πιο συγκρίσιμη βάση, για την εκτίμηση της σύγκλισης του πληθωρισμού μεταξύ κρατών μελών. Η Επιτροπή, εντούτοις, θα εκτιμήσει τη σύγκλιση του πληθωρισμού κατά τη διάρκεια της περιόδου πριν από την έναρξη της φάσης 3, της Οικονομικής και Νομισματικής Ένωσης, όπως απαιτείται από τη Συνθήκη, στη βάση συγκρίσιμων εναρμονισμένων δεικτών τιμών κατανάλωσης (ΕνΔΤΚ). Αυτοί, θα αρχίσουν με τη Φάση ΙΙ της εναρμόνισης των ΔΤΚ, το Φεβρουάριο του 1997 και θα βασίζονται σε κατάλληλα μελετημένους ορισμούς, έννοιες και μεθόδους.
ΓΡΑΠΤΗ ΕΡΩΤΗΣΗ P-3425/96 υποβολή: Herbert Bφsch (PSE) προς την Επιτροπή (27 Νοεμβρίου 1996)

Θέμα: Προσφυγή με αριθμό φακέλου ΓΔΙV - α/377772-23.10.1995

Οι προσφεύγοντες δεν έχουν λάβει ακόμη επίσημη ειδοποίηση για το πού βρίσκεται η διαδικασία. Ειδικά στο νέο κράτος μέλος της Αυστρίας είναι δύσκολο να κατανοήσει κανείς τέτοιες γραφειοκρατικές αμέλειες. Η ελλιπής διαφάνεια των υπηρεσιακών διαδικασιών συμβάλλει γενικά στη δυσαρέσκεια των πολιτών έναντι της ΕΕ.

Γι' αυτό θέτω τα ακόλουθα ερωτήματα:

1. Τι έχει πράξει η Επιτροπή για το θέμα αυτό από τις 12.09.1995;

2. Πού έχει «κολλήσει» η διαδικασία αυτή τη στιγμή;

3. Πότε αναμένεται να ληφθεί οριστική απόφαση;

Κοινή απάντηση του κ. Van Miert εξ ονόματος της Επιτροπής στις γραπτές ερωτήσεις P-3418/96 και P-3425/96 (20 Δεκεμβρίου 1996)

Σύμφωνα με την καταγγελία αυτή, η Επιτροπή ζήτησε πληροφορίες από την Αυστρία και έλαβε απάντηση στις 22 Ιανουαρίου 1996. Για να είναι σε καλύτερη θέση να εξετάσει την πιθανότητα να έχουν τα εν λόγω μέτρα χαρακτήρα ενίσχυσης καθώς και το συμβιβάσιμό τους προς την κοινή αγορά, η Επιτροπή αυτή τη στιγμή εκπονεί μελέτες σχετικά με τη χρηματοδότηση των συστημάτων καταχωρήσεων και κρατήσεων. Ασφαλώς οι καταγγέλλοντες θα ενημερωθούν για τα αποτελέσματα της εξέτασης αυτής.

Δεν υπάρχει επίσημη διαδικασία καταγγελίας στον τομέα της κρατικής ενίσχυσης και η Επιτροπή, σε περιπτώσεις μη κοινοποιηθεισών ενισχύσεων, δεν δεσμεύεται από την προθεσμία των δύο μηνών για την προκαταρκτική εξέταση. Πάντως, τρίτοι, βάσει του άμεσου αποτελέσματος του άρθρου 93, παράγραφος 3, τρίτη παράγραφος της συνθήκης ΕΚ, επιτυγχάνουν νομική προστασία ενώπιον εθνικών δικαστηρίων έναντι ενίσχυσης που καταβλήθηκε πρωτού χορηγηθεί έγκριση της Επιτροπής.
ΓΡΑΠΤΗ ΕΡΩΤΗΣΗ E-2684/96 υποβολή: Josι Valverde Lσpez (PPE) προς την Επιτροπή (15 Οκτωβρίου 1996)

Θέμα: Η μεταρρύθμιση της ΚΟΑ του ελαιόλαδου

Οι παραγωγοί ελαιόλαδου στην Ισπανία εκφράζουν την ανησυχία τους για την ΚΟΑ.

Οι προτάσεις του Επιτρόπου Fischler περί καθιερώσεως ενισχύσεως ανά δένδρο προϋποθέτουν, εξ αρχής, ότι η Επιτροπή θα αποδείξει ότι στην Ισπανία υπάρχουν, σύμφωνα με τους επαγγελματίες παραγωγούς, 215 εκατ. δένδρα και όχι 166 όπως αναφέρεται σε ορισμένες πηγές.

Εξάλλου, ένα μέτρο αυτού του είδους δεν θεωρείται ρεαλιστικό στον τομέα αυτό. Το ισχύον σύστημα είναι επαρκέστερο και δεν γίνονται κατανοητοί οι βαθύτεροι λόγοι της Επιτροπής.

Τί στοιχεία διαθέτει η Επιτροπή και ποιές μελέτες διεξάγονται για να προσδιορισθεί η πραγματική έκταση των ισπανικών ελαιώνων αλλά και οι συνέπειες από μια πιθανή αλλαγή στο σύστημα;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2684/96, E-2685/96 και P-2946/96 (20 Νοεμβρίου 1996)

Η Επιτροπή θα συζητήσει τις διάφορες δυνατές επιλογές για τη μεταρρύθμιση της κοινής οργάνωσης αγοράς του ελαιόλαδου στο πολύ εγγύς μέλλον. Προτού υποβληθούν συγκεκριμένες προτάσεις, θα διαβιβασθεί στο Κοινοβούλιο και στο Συμβούλιο ένα έγγραφο προς συζήτηση.

Η Επιτροπή δεν μπορεί να προδικάσει τα αποτελέσματα των αποφάσεών της απαντώντας σε ειδικές ερωτήσεις σχετικά με τις ενδεχόμενες επιλογές, αλλά θα λάβει, ασφαλώς, υπόψη τις ερωτήσεις και τις παρατηρήσεις του Αξιότιμου Μέλους του Κοινοβουλίου. Πρέπει να γίνει σαφές ότι η νέα κοινή οργάνωση αγοράς στον τομέα του ελαιόλαδου θα πρέπει να είναι απλή, με μεγαλύτερο βαθμό διαφάνειας και ευκολότερη από την άποψη του ελέγχου από το υπάρχον καθεστώς. Η ποιότητα πρέπει να πριμοδοτείται και οι παραγωγοί να αποτελούν όσο το δυνατόν αμεσότερο στόχο. Πρέπει να ληφθούν υπόψη οι περιφερειακές, κοινωνικές και περιβαλλοντικές διαφορές.
ΓΡΑΠΤΗ ΕΡΩΤΗΣΗ E-2932/96 υποβολή: Johanna Maij-Weggen (PPE) προς την Επιτροπή (8 Νοεμβρίου 1996)

Θέμα: Σχετικά με την κλιμακούμενη εγκληματικότητα στην Νότια Αφρική

Γνωρίζει η Επιτροπή ότι η Νότια Αφρική αγωνίζεται για να καταπολεμήσει μια ταχέως αυξανόμενη εγκληματικότητα;

Συνειδητοποιεί η Επιτροπή ότι η προθυμία για διενέργεια επενδύσεων στη Νότια Αφρική έχει γι'αυτό το λόγο περιορισθεί και ότι ο κλάδος του τουρισμού, όπου μπορούν να εξασφαλισθούν πολλές θέσεις εργασίας, βρίσκεται σε αδράνεια, γεγονός πολύ επιζήμιο για την ούτως ή άλλως ανησυχητική κατάσταση του τομέα της απασχόλησης στην εν λόγω χώρα;

Γνωρίζει η Επιτροπή ότι το Ηνωμένο Βασίλειο χορήγησε 9,5 εκατομμύρια Ecu στην κυβέρνηση της Πρετόριας προκειμένου να καταπολεμήσει την κλιμακούμενη εγκληματικότητα;

Μπορεί η Επιτροπή να ανακοινώσει ποιά σχέδια και πόσα χρήματα έχει δαπανήσει για την πρόληψη και την καταπολέμηση της εγκληματικότητας στη Νότια Αφρική και τί έχει πράξει για το θέμα αυτό καθένα από τα κράτη μέλη της ΕΕ;

Απάντηση του κ. Pinheiro εξ ονόματος της Επιτροπής (10 Δεκεμβρίου 1996)

Η Επιτροπή ανησυχεί για το υψηλό επίπεδο εγκληματικότητας στη Νότιο Αφρική. Ωστόσο, πιστεύει ότι δεν πρέπει να υπερτιμάται ο αντίκτυπος της εγκληματικότητας στην οικονομία. Πράγματι, δεν υπάρχουν στοιχεία που να αποδεικνύουν ότι οι επενδύσεις ή ο τουρισμός έχουν πληγεί από την εγκληματικότητα, ούτε ότι οι ξένοι επενδυτές είναι απρόθυμοι να εργαστούν στην Νότιο Αφρική.

Παρ' όλα αυτά, η Επιτροπή θα στηρίξει το πρόγραμμα «Βοήθεια για την αστυνομία της επαρχίας του Ανατολικού Ακρωτηρίου» διαθέτοντας 9 εκατ. ECU από το κονδύλιο Β7-3200 του προϋπολογισμού 1996, το οποίο αφορά το ευρωπαϊκό πρόγραμμα για την ανασυγκρότηση και την ανάπτυξη στη Νότιο Αφρική. Επιπλέον, η βρετανική κυβέρνηση χορήγησε 2,8 εκατ. ECU για το ίδιο πρόγραμμα. Ο γενικός στόχος του προγράμματος, που εκπονήθηκε για να συμπληρώσει και να υποστηρίξει την εφαρμοζόμενη από την κυβέρνηση διαδικασία μεταρρύθμισης της αστυνομικής υπηρεσίας, είναι να συμβάλει στη δημιουργία κλίματος ασφάλειας στην επαρχία του Ανατολικού Ακρωτηρίου, γεγονός που θα οδηγήσει στην οικονομική και κοινωνική ανάπτυξη. Ειδικότερα, με το πρόγραμμα θα βελτιωθεί ο έλεγχος της αστυνομίας από τους πολίτες και η διοίκηση της αστυνομίας, θα ενισχυθεί ο ρόλος των σχέσεων μεταξύ κοινότητας και αστυνομίας, θα υποστηριχθεί η ανάπτυξη του ανθρώπινου δυναμικού τόσο εντός της αστυνομίας όσο και εντός του επαρχιακού υπουργείου και θα βελτιωθεί η ποιότητα, η κατανομή και η διαχείριση των πόρων που διαθέτει η αστυνομία.

Όσον αφορά τους τομείς δραστηριότητας των κρατών μελών, η Επιτροπή ενημερώνεται μέσω τακτικών συνεδριάσεων που διεξάγονται μεταξύ αντιπροσώπων των πρεσβειών και της αντιπροσωπίας της Επιτροπής στην Πρετόρια, και με τον τρόπο αυτό ανταλλάσσονται απόψεις για τις αντίστοιχες παρεμβάσεις τους. Παράλληλα με την υποστήριξη της βρετανικής κυβέρνησης στην πρακτική αυτή, οι κυβερνήσεις του Βελγίου, της Γαλλίας, της Γερμανίας, της Δανίας και της Σουηδίας υποστηρίζουν επίσης την αναδιάρθρωση της αστυνομίας της Νοτίου Αφρικής.
ΓΡΑΠΤΗ ΕΡΩΤΗΣΗ E-3557/96 υποβολή: Laura Gonzαlez Αlvarez (GUE/NGL), Marνa Sornosa Martνnez (GUE/NGL) και Abdelkader Mohamed Ali (GUE/NGL) προς την Επιτροπή (12 Δεκεμβρίου 1996)

Θέμα: Πολεοδομικά σχέδια πλησίον του φυσικού πάρκου της Doρana (Ισπανία)

Στα ισπανικά μέσα επικοινωνίας δημοσιεύθηκαν ανησυχητικές πληροφορίες σχετικά με πολεοδομικά σχέδια πλησίον του φυσικού πάρκου της Doρana.

Το κυβερνητικό Συμβούλιο της Αυτόνομης περιφέρειας της Ανδαλουσίας ενέκρινε, από πλευράς του, την αναθεώρηση του Γενικού Χωροταξικού Σχεδίου της Doρana και της γύρω περιοχής (PDTC) αποκλείοντας τους δήμους της περιοχής Κάδιξ, Sanlϊcar de Barrameda και Trebujena. Η αναθεώρηση αυτή αποτελεί το προοίμιο του αποχαρακτηρισμού των προστατευόμενων περιοχών στη Doρana και την κατασκευή πολεοδομικών έργων πλησίον του φυσικού πάρκου.

Λαμβάνοντας υπόψη ότι η εξαίρεση των προαναφερθέντων δήμων απο το Γενικό Χωροταξικό Σχέδιο ενδέχεται να σημαίνει απώλεια ευρωπαϊκών πόρων προοριζόμενων για επενδύσεις και οικονομικές πρωτοβουλίες γύρω από το Εθνικό Πάρκο της Doρana:

Αντιλαμβάνεται η Επιτροπή ότι η υλοποίηση των σχεδίων αυτών θα μπορούσε να θέσει εν κινδύνω την οικολογική ισορροπία της σημαντικότερης προστατευόμενης φυσικής περιοχής της Ευρώπης;

Πώς εκτιμά η Επιτροπή τα αποτελέσματα των μέχρι τούδε επενδύσεων της ΕΕ στα πλαίσια του Προγράμματος Βιώσιμης Ανάπτυξης της πέριξ της Doρana περιοχής;

Μπορεί να αναφέρει η Επιτροπή ποιά σχέδια χρηματοδοτήθηκαν με τις επενδύσεις αυτές;

Προκειμένου τα σχέδια αυτά να μην έχουν αρνητικές επιπτώσεις στο Εθνικό Πάρκο της Doρana, σε τί ενέργειες σκοπεύει να προβεί η Επιτροπή προς την Αυτόνομη Κυβέρνηση της Ανδαλουσίας, βάσει της κοινοτικής νομοθεσίας για περιβαλλοντικά θέματα, ώστε να διασφαλισθεί η διατήρηση του μεγάλης περιβαλλοντικής και οικολογικής αξίας φυσικού αυτού πάρκου;

Απάντηση του της κας Wulf-Mathies εξ ονόματος της Επιτροπής (15 Ιανουαρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2871/96 υποβολή: Hiltrud Breyer (V) προς την Επιτροπή (31 Οκτωβρίου 1996)

Θέμα: Πρόγραμμα Thermie 1993

Ερώτηση σχετικά με την απάντηση της 29ης Απριλίου 1996 στην ερώτηση Ε-0627/96 και συγκεκριμένα ως προς την παράγραφο 6 της ερώτησης/απάντησης ((EE C 217 της 26.07.1996, σελ. 81 )).

1. Δεδομένου του ότι η απόφαση της Επιτροπής δεν συμφωνεί πλέον με τη γνωμοδότηση της αρμόδιας επιτροπής, μετά την έγκριση τριών έργων από τον κατάλογο δευτέρας επιλογής και τριών άλλων έργων που δεν περιλαμβάνονταν στον κατάλογο αυτό, θα πρέπει, σύμφωνα με το άρθρο 10(1) του κανονισμού (ΕΟΚ) αριθ. 2008/90 ((EE L 185, της 17.07.1990, σελ. 1 )), να ενημερωθεί το Συμβούλιο και να λάβει διαφορετική απόφαση.

1. Έχει συμβεί κάτι τέτοιο;

2. Ποιά είναι η απόφαση του Συμβουλίου;

3. Πότε δημοσιεύθηκε;

4. Σε ποιούς τομείς (BM, BU, EI, IN, TR, OG, SE, SF ή WE) ανήκουν τα τρία έργα του καταλόγου δευτέρας επιλογής και τα τρία άλλα προγράμματα που δεν περιλαμβάνονται στον εν λόγω κατάλογο που ευνοήθηκαν από την απόφαση της Επιτροπής της 13.12.1993;

Απάντηση του κ. Παπουτσή εξ ονόματος της Επιτροπής (7 Ιανουαρίου 1997)

1. έως 3. Οι δύο αποφάσεις της Επιτροπής στις οποίες αναφέρεται το Αξιότιμο Μέλος του Κοινοβουλίου ελήφθησαν με την σύμφωνη γνώμη της επιτροπής Thermie. Για τον λόγο αυτόν, δεν συνεκλήθη το Συμβούλιο.

4. Στην απόφαση της 13ης Δεκεμβρίου1993, δεν υπάρχει έργο που προέρχεται από τον εφεδρικό κατάλογο τον συνημμένο ως παράρτημα στην απόφαση της 19ης Ιουλίου 1993. Τα τρία έργα, υπαγόμενα στην απόφαση της 19ης Ιουλίου 1993, στον κατάλογο προτεραιότητας, αφορούν τον τομέα της ηλιακής ενέργειας και αντιστοιχούν σε συμπληρωματική ενίσχυση, κατόπιν παραδρομής στη δημοσίευση της πρώτης αποφάσεως. Τα τρία εναπομένοντα έργα αφορούν τον τομέα των στερεών καυσίμων, για τα οποία είχε διατεθεί κονδύλιο, σε συμφωνία με την επιτροπή, κατόπιν της προσκλήσεως υποβολής προτάσεων της 22ας Ιουνίου 1993 ((EE C 171, 22.6.1993 )).